[pic] | EURÓPAI BIZOTTSÁG |

Brüsszel, 2010.2.23.

COM(2010)57 végleges

2010/0038 (NLE)

Javaslat

A TANÁCS HATÁROZATA

az egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi, fejlesztési és együttműködési megállapodás megfelelő rendelkezéseinek és mellékleteinek az egyes vámtarifáknak az EU–SADC átmeneti gazdasági megállapodás 3. mellékletében Botswana, Lesotho és Szváziföld által az EU termékeire alkalmazott vámtarifákhoz történő hozzáigazítása céljából történő módosításával kapcsolatban az EK–Dél-Afrika Együttműködési Tanácsban az EU-által képviselt álláspontról

INDOKOLÁS

A JAVASLAT HÁTTERE

A javaslat okai és céljai

Az egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi, fejlesztési és együttműködési megállapodás (a továbbiakban: TDCA) 106. cikkének (1) bekezdése felhatalmazza az ugyanezen megállapodással létrehozott Együttműködési Tanácsot, hogy döntsön a megállapodásban részes Felek által előterjesztett módosításokról. A TDCA 97. cikke (3) bekezdése szerint az Együttműködési Tanács a TDCA által szabályozott minden kérdésre vonatkozóan határozathozatali hatáskörrel rendelkezik.

A kérdéskör rövid leírása

Botswanával, Lesothóval, Namíbiával és Szvázifölddel (az úgynevezett BLNS-országok) együtt Dél-Afrika tagja a Dél-Afrikai Vámuniónak (Southern Africa Customs Union – SACU). Az EU és Dél-Afrika kétoldalú megállapodást kötött (kereskedelmi, fejlesztési és együttműködési megállapodás – Trade, Development and Cooperation Agreement – TDCA), amely 2000-ben lépett hatályba. A többek között Dél-Afrikát is magába foglaló SADC-EPA (Economic Partnership Agreement, gazdasági partnerségi megállapodás) csoporttal folytatott tárgyalások során a BLNS-országok egyértelműen kijelentették azon szándékukat, hogy szeretnének a Dél-Afrikával fennálló TDCA-rendelkezésekhez igazodni, feltéve hogy az EU képes elfogadni néhány érzékeny pontot. Ezeket az érzékeny pontokat 53 vámsorban sikerült azonosítani, amelyeknél a BLNS-oldal általában a TDCA-megállapodásban előirányzottnál lassabb ütemű lebontást kért. Ezt az eljárást utólagos hozzáigazításnak („retrofitting”) szokták hívni.

Megjegyzendő, hogy a TDCA megkötésekor hatályos előző SACU-megállapodás nem kötelezi Dél-Afrikát arra, hogy formálisan konzultáljon és együttesen lépjen fel az összes többi SACU-tagállammal. Ezt csak 2002-ben korrigálták, amikor a SACU-megállapodás kiegészült egy új, kötelező konzultációra vonatkozó rendelkezéssel (31. cikk).

A Bizottság elfogadta ezt a kérést, és az beépült a SADC-EPA csoporttal megtárgyalt átmeneti EPA vámlebontási programjába (3. melléklet). Úgy sikerült megállapodni, hogy az 53 vámsor esetében a meglévő TDCA-ban található vámlebontási programot 2011-ig jórészt befagyasztják, és a kereskedelmet 2015-re liberalizálják teljesen. Az 53 közül négy vámsor esetében a vámokat a TDCA 2007-es szintjén fagyasztják be, és egyelőre nem csökkennek tovább.

A BLNS-országok 2007 decemberében parafálták az átmeneti EPA-t. Dél-Afrika – bár részt vett a tárgyalásokon – végül sajnos nem parafálta az átmeneti EPA-t. Az 53 vámsor tekintetében ezért továbbra is eltérés van az átmeneti EPA és a TDCA között.

Miután 2009 júniusában Botswana, Lesotho és Szváziföld aláírta az átmeneti SADC-EPA-t, Dél-Afrika panaszt nyújtott be, hogy a megállapodás végrehajtása megtöri a SACU közös külső vámjait (CET), mert az 53 vámsor esetében az EU-ból érkező import tarifális elbánása különbözik az átmeneti EPA-ban és a TDCA-ban megtárgyalt vállalásoktól. Dél-Afrika szerint az átmeneti EPA végrehajtása ezért akadályt képezne az EU-ból származó olyan termékek SACU-n belüli szabad forgalma előtt, amelyekre a vámunió különböző tagállamaiban különböző vám vonatkozik.

A problémák megoldása és a regionális integráció támogatása végett 2008 decemberében az Európai Bizottság képviselői olyan vámkiigazításra tettek javaslatot, amelynek keretében az EU beleegyezne abba, hogy (a TDCA révén) Dél-Afrikára is kiterjessze a BLNS-országokkal az átmeneti EPA kialakítása során megtárgyalt 53 vámsor tarifális elbánását, és így az összes SACU-tagállamban ugyanaz a vámlebontási menetrend legyen érvényben. Ez a „hozzáigazítás” segítene annak biztosításában, hogy a TDCA és az átmeneti EPA teljesen összeegyeztethető legyen a SACU összes tagja által alkalmazott közös külső vám koncepciójával, és támogassa a regionális integrációt.

A Felek képviselői támogatták a vámkiigazítási javaslatot a vezető tisztviselők 2009. márciusi swakopmundi (Namíbia) találkozóján. Úgy vélték, hogy erre a hozzáigazításra szükség lenne a SACU tarifális koherenciájának megerősítéséhez, és segítené az átmeneti EPA aláíróit az átmeneti EPA 3. mellékletében található vállalásaik teljesítésében.

Fontos rámutatni, hogy ez a vámkiigazítás nem javasol új stratégiát, és teljesen összhangban áll a SADC-EPA-tárgyalások összefüggésében tett korábbi lépésekkel. Miután Dél-Afrika nem írta alá az átmeneti SADC-EPA-t, ez a kiigazítás egy olyan rendelkezés végrehajtásának technikai módja, amelyet az összes SACU-tagállam (köztük Dél-Afrika és Angola, amelyek végül nem parafálták a megállapodást) 2007-ben irányzott elő két különböző megállapodásban: az átmeneti EPA-ban és a TDCA-ban. Valójában – a SACU közös külső vámjainak megőrzése érdekében – a TDCA-ban és a SADC átmeneti gazdasági partnerség megállapodásban az EU-nak biztosított piacra jutás egymáshoz igazítását már a SADC-EPA csoportban is megvitatták.

Ez segíti a SACU-tagállamok integrációját, és így világosan mutatja az EU elkötelezettségét a SACU-integráció iránt. Az átfogó SADC-EPA-ra irányuló folyamatban lévő tárgyalások keretében nem befolyásolja a Dél-Afrikával a jövőben folytatott tárgyalásokat.

Az 53 vámsor felsorolása, amelyekre ezeket a kiigazításokat alkalmazni kell, valamint az új tarifális elbánás leírása abban a csatolt Excel-táblázatban található meg, amely az EU–Dél-Afrika Együttműködési Tanács határozatának 1. és 2. mellékletébe felveendő vámsorokat tartalmazza.

Meglévő rendelkezések a javaslat által érintett területen Megállapodás egyrészről az Európai Közösség és tagállamai, másrészről a Dél-Afrikai Köztársaság között a kereskedelemről, fejlesztésről és együttműködésről („TDCA”)[1]. |

Összhang az Unió egyéb szakpolitikáival és célkitűzéseivel Ha elfogadják, ez a javaslat segíteni fog az EK–SADC-EPA tárgyalások véglegesítésénél az egész SADC-EPA-csoporttal, ami az Európai Unió érdeke. |

AZ ÉRDEKELT FELEKKEL FOLYTATOTT KONZULTÁCIÓK EREDMÉNYEI ÉS HATÁSVIZSGÁLAT

Konzultáció az érdekeltekkel |

Az EPA-megbeszélésekből 2008-ban számos fordulót tartottak vezető tisztviselői szinten az EU és a SADC-EPA csoport (közte Dél-Afrika) között annak érdekében, hogy olyan kölcsönösen kielégítő megoldást sikerüljön találni, amely lehetővé tenné, hogy Dél-Afrika végül csatlakozzék az átfogó SADC-EPA-hoz. Mivel Dél-Afrika nem vesz részt az átmeneti SADC-EPA-ban, a SACU közös külső vámjainak megőrzése érdekében szükségesnek látszott kiigazítani annak az 53 vámsornak a vámjait, amelyek nem egyeztek meg az átmeneti SADC-EPA-ban és az EU–Dél-Afrika kereskedelmi, fejlesztési és együttműködési megállapodásban. az ügyet számos alkalommal megvitatták a SADC-EPA oldallal 2008-ban, 2009 februárjában miniszteri szinten, ezt követően 2009 márciusában pedig vezető tisztviselői szinten annak érdekében, hogy előmozduljon az átmeneti SADC-EPA-megállapodás aláírása. ez a javaslat a teljes SADC-EPA – közte Dél-Afrika – összefüggésében kikövezi az utat a piacrajutási megbeszélések folytatódása előtt. |

Szakértelem összegyűjtése és felhasználása |

Külső szakértők bevonására nem volt szükség. |

Hatásvizsgálat Tárgytalan. |

A JAVASLAT JOGI ELEMEI

A javaslat összefoglalása A javasolt tanácsi határozat szerkezete a következő: 1. Ennek a tanácsi határozatnak a célja, hogy a Dél-Afrika által az EU-ból érkező EU-termékek importjára alkalmazott, a TDCA-megállapodásban meghatározott 53 vámsorban található vámot hozzáigazítsa az ugyanezen EU-termékekre Botswana, Lesotho és Szváziföld által az átmeneti gazdasági partnerségi megállapodás 3. melléklete szerint alkalmazott vámokhoz azzal a céllal, hogy megőrizze az említett három országot is magába foglaló Dél-Afrikai Vámunió külső vámjainak egységességét az EU-ból érkező importjuk tekintetében. 2. Ez a javaslat azokon a következtetéseken alapul, amelyeket a képviselők 2009 márciusában Swakopmundban (Namíbia) támogattak. |

Jogalap Az Európai Unió működéséről szóló szerződés 207. cikkének (4) bekezdése és 218. cikkének (9) bekezdése, és az egyrészről az Európai Közösség és tagállamai, másrészről a Dél-Afrikai Köztársaság között létrejött kereskedelemi, fejlesztési és együttműködési megállapodás[2] (a továbbiakban: TDCA), amelyet 1999. október 11-én írtak alá pretoriában és 2004. május 1-jén lépett hatályba. |

A szubszidiaritás elve A javaslat a közösség kizárólagos hatáskörébe tartozik, ezért a szubszidiaritás elve nem alkalmazható. |

Az arányosság elve A javaslat megfelel az arányosság elvének a következők miatt: |

A TDCA összefüggésében a javasolt intézkedésforma (tanácsi határozat) a lehető legegyszerűbb. minden más alternatíva a teljes megállapodás újratárgyalását igényelné. |

A jogi aktus típusának megválasztása |

Javasolt aktus: tanácsi határozat. |

Más jogi aktus nem felelne meg a következők miatt: A TDCA módosítása a legjobb módja annak, hogy meg lehessen őrizni a SACU vámjainak egységességét, és a leggyorsabb mód az EU és a teljes SADC közötti teljes EPA-ra irányuló megbeszélések folytatódjanak. |

KÖLTSÉGVETÉSI VONZATOK

A javaslatnak nem lesz költségvetési vonzata. Ennek az az oka, hogy a vámkiigazítás a TDCA-ban megtalálható dél-afrikai tarifajegyzéket módosítja, nem pedig az EU-ét. Így az ebben a határozatban javasolt vámkiigazításnak nincs következménye az EU költségvetésére nézve.

2010/0038 (NLE)

Javaslat

A TANÁCS HATÁROZATA

az egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi, fejlesztési és együttműködési megállapodás megfelelő rendelkezéseinek és mellékleteinek az egyes vámtarifáknak az EU–SADC átmeneti gazdasági megállapodás 3. mellékletében Botswana, Lesotho és Szváziföld által az EU termékeire alkalmazott vámtarifákhoz történő hozzáigazítása céljából történő módosításával kapcsolatban az EK–Dél-Afrika Együttműködési Tanácsban az EU-által képviselt álláspontról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikke (9) bekezdésével,

tekintettel a Bizottság javaslatára,

mivel:

1. A 2004. április 26-i 2004/441/EK tanácsi határozat[3] a Közösség részéről jóváhagyta az egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi, fejlesztési és együttműködési megállapodást[4] (a továbbiakban: megállapodás).

2. A megállapodás 97. cikkének (3) bekezdése úgy rendelkezik, hogy az Együttműködési Tanács a megállapodás által szabályozott minden kérdésre vonatkozóan határozathozatali hatáskörrel rendelkezik. A megállapodás 106. cikkének (1) bekezdése felhatalmazza az Együttműködési Tanácsot arra, hogy a valamely Fél által előterjesztett módosításokról határozatot hozzon.

3. A 2004/441/EK határozat 3. cikke emlékeztet, hogy az Együttműködési Tanács keretén belül a Közösség által elfogadandó álláspontot a Bizottság javaslatára a Tanács határozza meg a Szerződés megfelelő rendelkezései alapján. Továbbá az eljárási szabályzatának elfogadásáról szóló 1/2001 együttműködési tanácsi határozat[5] (2001/631/EK) 10. cikke felhatalmazza az Együttműködési Tanácsot, hogy írásbeli eljárás útján határozatokat fogadjon el.

4. Botswana, Lesotho és Szváziföld – Dél-Afrikával és Namíbiával együtt – tagja a Dél-afrikai Vámuniónak.

5. Botswanával, Lesothóval és Szvázifölddel átmeneti gazdasági partnerségi megállapodást (EPA) írtak alá június 4-én. Ezt mindkét oldalnak ideiglenesen alkalmaznia kellene, amint erről az ideiglenes alkalmazásról az átmeneti EPA 105. cikke szerint értesítették a letéteményest.

6. Az Európai Unióból Botswanába, Lesothóba és Szváziföldre az átmeneti EPA szerint, illetve az EU–Dél-Afrika kereskedelmi, fejlesztés és együttműködési megállapodás (TDCA) szerint importált termékekre alkalmazott vámok megegyeznek, kivéve az 53 vámsor alá sorolt termékek esetében.

7. A gazdasági szereplők számára az egyértelműség, a hosszú távú gazdasági előreláthatóság és a jogbiztonság biztosítása, valamint a SACU-n belül az áruk gördülékeny szabad áramlásának elősegítése és a SACU vámjai egységességének megőrzése érdekében indokoltnak minősül a Dél-Afrikával kötött kereskedelmi, fejlesztési és együttműködési megállapodásba[6] (TDCA) az 53 vámsor esetében felvenni ugyanazokat a vámszinteket, amelyek az EU és Botswana, Lesotho, Namíbia és Szváziföld között lettek megtárgyalva az átmeneti gazdasági partnerségi megállapodás 3. mellékletében.

8. Dél-Afrikának a TDCA 12. cikkében és III. melléklete 3., 4. és 5. jegyzékében (ipari termékek), valamint 15. cikkében és VI. melléklete 1., 2. és 3. jegyzékében (mezőgazdasági és feldolgozott mezőgazdasági termékek) meghatározott vámlebontási menetrendjét módosítani kell 23 mezőgazdasági, 11 feldolgozott mezőgazdasági és 22 ipari vámsor tekintetében, amelyekre új vámlebontási menetrend fog vonatkozni az ehhez a határozathoz csatolt EK–Dél-Afrika Együttműködési Tanács határozattervezetében leírtaknak megfelelően,

ELFOGADTA EZT A HATÁROZATOT:

1. cikk

9. Az Európai Unió által az EK–Dél-Afrika Együttműködési Tanácsban az egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi, fejlesztési és együttműködési megállapodás egyes megfelelő rendelkezéseinek és mellékleteinek módosítására vonatkozó álláspont az Együttműködési Tanács e határozathoz mellékelt határozattervezetén alapul.

2. cikk

10. Az Európai Uniónak az Együttműködési Tanácsban lévő képviselője fel van hatalmazva arra, hogy az Európai Unió nevében aláírja az Együttműködési Tanács határozatát.

3. cikk

11. Az Együttműködési Tanács határozatát elfogadását követően azonnal közzé kell tenni az Európai Unió Hivatalos Lapjában .

Ennek a határozatnak a tagállamok a címzettjei.

Kelt Brüsszelben,

a Tanács részéről

az elnök

MELLÉKLET

AZ EU–DÉL-AFRIKA EGYÜTTMŰKÖDÉSI TANÁCS

…/2009 SZ. HATÁROZATTERVEZETE

az egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi, fejlesztési és együttműködési megállapodás megfelelő rendelkezéseinek és mellékleteinek az egyes vámtarifáknak az EU–SADC átmeneti gazdasági megállapodás 3. mellékletében Botswana, Lesotho és Szváziföld által az EU termékeire alkalmazott vámtarifákhoz történő hozzáigazítása céljából történő módosításáról

AZ EU–Dél-Afrika Együttműködési Tanács,

tekintettel az egyrészről az Európai Közösség és tagállamai, valamint másrészről a Dél-afrikai Köztársaság között létrejött, 1999. október 11-én Pretoriában aláírt és 2004. május 1-jétől hatályos kereskedelmi, fejlesztési és együttműködési megállapodásra[7] (a továbbiakban: TDCA) és különösen annak 97. cikke (3) bekezdésére és 106. cikke (1) bekezdésére,

Tekintettel az egyrészről az Európai Közösség és tagállamai, másrészről a Dél-Afrikai Köztársaság közötti Együttműködési Tanácsnak az Együttműködési Tanács eljárási szabályzatának elfogadásáról szóló 2001. június 26-i 1/2001 sz. határozatára[8] és különösen annak 10. cikkére,

mivel:

(1) A gazdasági szereplők számára az egyértelműség, a hosszú távú gazdasági előreláthatóság és a jogbiztonság biztosítása, valamint a SACU vámjai egységességének megőrzése érdekében a Felek megállapodtak, hogy felveszik a TDCA-ba annak az 53 vámsornak a tarifális preferenciáit, amelyeket az EU és Botswana, Lesotho és Szváziföld tárgyalt meg 2009 júniusában mindkét oldal által aláírt átmeneti gazdasági partnerségi megállapodás 3. mellékletében.

(2) Az 53 vámsor tekintetében módosítani kell a TDCA 12. és 15. cikkében, valamint III. és VI. mellékletében meghatározott vámlebontási menetrendet, a dél-afrikai vámok megszűnésének pedig az e határozat 2. cikkében és mellékleteiben meghatározottak szerint kell megtörténnie,

A KÖVETKEZŐKÉPPEN HATÁROZOTT:

1. cikk

A TDCA III. mellékletében a 3., 4. és 5. jegyzék helyébe az e határozat I. mellékletében található 3., 4. és 5. jegyzék lép.

A TDCA VI. mellékletében a 1., 2. és 3. jegyzék helyébe az e határozat II. mellékletében található 1., 2. és 3. jegyzék lép.

2. cikk

A TDCA 12. cikkének (4), (5) és (6) bekezdésében, valamint 15. cikkének (2), (3) és (4) bekezdésében – a Dél-Afrikába importált és az érintett 53 vámsor alá sorolt termékek tekintetében – a vámok lebontására vonatkozó feltételek helyébe az e határozat I. és II. mellékletében megállapított feltételek lépnek.

3. cikk

Ez a határozat 2010. …-án/-én lép hatályba.

Kelt

az Együttműködési Tanács részéről

az elnök

I. MELLÉKLET

DÉL-AFRIKA VÁMLEBONTÁSI MENETRENDJE

A TDCA III. mellékletének 3., 4. és 5. jegyzéke

(Hivatkozva a TDCA 12. cikkének (4), (5) és (6) bekezdésében)

| Átmeneti EPA – HR-kód (2007.9.30.) | HR 1996 | HR 2007 | Árumegnevezés | Szektor | Vámlebontási kategória az átmeneti EPA-ban | Magyarázó megjegyzések (átmeneti EPA) | Jegyzék a jelenlegi TDCA III. mellékletében | Elbánás az átmeneti EPA-ban – új elbánás a TDCA-ban | |1 |3401.20 | | |SZAPPAN PEHELY, GRANULÁTUM VAGY POR FORMÁBAN |IPAR |5. jegyzék |2. rendszer: alapérték: 12,6 % |III. melléklet 4. jegyzék |Befagyasztva a TDCA szintjén (12,6 %). Liberalizáció: 2011–2015. Vámmentes és kontingensmentes: 2015 | |2 |3406.00 | | |GYERTYA, EGYSZERŰ, NEM ILLATOSÍTOTT |IPAR |5. jegyzék |2. rendszer: alapérték: 12,6 % |III. melléklet 4. jegyzék |Befagyasztva a TDCA szintjén (12,6 %). Liberalizáció: 2011–2015. Vámmentes és kontingensmentes: 2015 | |3 |4818.10 | | |TOALETTPAPÍR LEGFELJEBB 36 CM SZÉLES TEKERCSBEN, RÉTEGENKÉNT LEGFELJEBB 25 G/M2 TÖMEGŰ |IPAR |5. jegyzék |2. rendszer: alapérték: 10,0 % |III. melléklet 3. jegyzék |Befagyasztva a TDCA szintjén (10 %). Liberalizáció: 2011–2015. Vámmentes és kontingensmentes: 2015 | |4 |4818.20 | | |ZSEBKENDŐ, TISZTÍTÓ- VAGY ARCKENDŐ ÉS TÖRLŐ PAPÍRPÉPBŐL, PAPÍRBÓL, CELLULÓZVATTÁBÓL VAGY CELLULÓZSZÁL-SZÖVEDÉKBŐL |IPAR |5. jegyzék |2. rendszer: alapérték: 10,0 % |III. melléklet 3. jegyzék |Befagyasztva a TDCA szintjén (10 %). Liberalizáció: 2011–2015. Vámmentes és kontingensmentes: 2015 | |5 |4818.30 | | |ASZTALTERÍTŐ ÉS SZALVÉTA PAPÍRPÉPBŐL, PAPÍRBÓL, CELLULÓZVATTÁBÓL VAGY CELLULÓZSZÁL-SZÖVEDÉKBŐL |IPAR |5. jegyzék |2. rendszer: alapérték: 10,0 % |III. melléklet 3. jegyzék |Befagyasztva a TDCA szintjén (10 %). Liberalizáció: 2011–2015. Vámmentes és kontingensmentes: 2015 | |6 |4818.40 | | |EGÉSZSÉGÜGYI BETÉT PAPÍRPÉPBŐL, PAPÍRBÓL, CELLULÓZVATTÁBÓL VAGY CELLULÓZSZÁL-SZÖVEDÉKBŐL |IPAR |5. jegyzék |2. rendszer: alapérték: 10,0 % |III. melléklet 3. jegyzék |Befagyasztva a TDCA szintjén (10 %). Liberalizáció: 2011–2015. Vámmentes és kontingensmentes: 2015 | |7 |4818.90 | | |PAPÍR, CELLULÓZVATTA VAGY CELLULÓZSZÁL-SZÖVEDÉK HÁZTARTÁSI VAGY EGÉSZSÉGÜGYI CÉLRA, LEGFELJEBB 36 CM SZÉLES TEKERCSBEN VAGY MÉRETRE VAGY ALAKRA VÁGVA; PAPÍRPÉPBŐL, PAPÍRBÓL, CELLULÓZVATTÁBÓL VAGY CELLULÓZSZÁL-SZÖVEDÉKBŐL KÉSZÜLT CIKK |IPAR |5. jegyzék |2. rendszer: alapérték: 10,0 % |III. melléklet 3. jegyzék |Befagyasztva a TDCA szintjén (10 %). Liberalizáció: 2011–2015. Vámmentes és kontingensmentes: 2015 | |11 |6115.99 | | |TELJES HOSSZÚSÁGÚ VAGY TÉRDIG ÉRŐ HARISNYA, ZOKNI ÉS MÁS HARISNYAÁRU, BELEÉRTVE A VISSZERES LÁBRA VALÓ HARISNYÁT IS, VALAMINT TALP NÉLKÜLI HARISNYA KÖTÖTT VAGY HORGOLT TEXTILANYAGBÓL (A GYAPJÚBÓL, FINOM ÁLLATI SZŐRBŐL, PAMUTBÓL VAGY SZINTETIKUS SZÁLBÓL KÉSZÜLT HARISNYANADRÁG KIVÉTELÉVEL) |IPAR |5. jegyzék |2. rendszer: alapérték: 20 % |III. melléklet 5. jegyzék: textil – ruházat |Befagyasztva a TDCA szintjén (20 %). Liberalizáció: 2011–2015. Vámmentes és kontingensmentes: 2015 | |12 |6204.22.00 | | |NŐI VAGY LEÁNYKA-RUHAEGYÜTTES PAMUTBÓL, IPARI VAGY MUNKARUHA (A KÖTÖTT VAGY HORGOLT KIVÉTELÉVEL) |IPAR |5. jegyzék |2. rendszer: alapérték: 10 % |III. melléklet 5. jegyzék: textil – ruházat |Befagyasztva a TDCA szintjén (10 %). Liberalizáció: 2011–2015. Vámmentes és kontingensmentes: 2015 | |13 |6601.10 | | |KERTI VAGY HASONLÓ ESERNYŐ (A STRANDSÁTOR KIVÉTELÉVEL) |IPAR |5. jegyzék |2. rendszer: alapérték: 18,9 % |III. melléklet 4. jegyzék |Befagyasztva a TDCA szintjén (18,9 %). Liberalizáció: 2011–2015. Vámmentes és kontingensmentes: 2015 | |14 |6601.91 | | |TELESZKÓPOS NYELŰ ESERNYŐ (A JÁTÉKESERNYŐ KIVÉTELÉVEL) |IPAR |5. jegyzék |2. rendszer: alapérték: 18,9 % |III. melléklet 4. jegyzék |Befagyasztva a TDCA szintjén (18,9 %). Liberalizáció: 2011–2015. Vámmentes és kontingensmentes: 2015 | |15 |6601.99 | | |ESERNYŐ ÉS NAPERNYŐ, BELEÉRTVE A BOTERNYŐT IS (A TEXTILANYAGBÓL KÉSZÜLT HUZATÚ, A TELESZKÓPOS NYELŰ, A KERTI ÉS HASONLÓ, VALAMINT A JÁTÉKESERNYŐ KIVÉTELÉVEL) |IPAR |5. jegyzék |2. rendszer: alapérték: 18,9 % |III. melléklet 4. jegyzék |Befagyasztva a TDCA szintjén (18,9 %). Liberalizáció: 2011–2015. Vámmentes és kontingensmentes: 2015 | |16 |8528.4910 | | |KATÓDSUGÁRCSÖVES, SZÍNES MONITOR, A KÉPERNYŐ SZÉLESSÉG/MAGASSÁG ARÁNYA LEGALÁBB 1,5, TÖBB MINT 625 SOR LETAPOGATÁSSAL |IPAR |5. jegyzék |2. rendszer: alapérték: 15,75 % |III. melléklet 4. jegyzék |Befagyasztva a TDCA szintjén (15,75 %). Liberalizáció: 2011–2015. Vámmentes és kontingensmentes: 2015 | |17 |8528.7210 | | |AUTOMATIKUS ADATFELDOLGOZÓ GÉPBE TÖRTÉNŐ BEÉPÍTÉSRE SZÁNT ELEKTRONIKUS VIDEOTUNER EGYSÉG |IPAR |5. jegyzék |2. rendszer: alapérték: 15,75 % |III. melléklet 4. jegyzék |Befagyasztva a TDCA szintjén (15,75 %). Liberalizáció: 2011–2015. Vámmentes és kontingensmentes: 2015 | |18 |8528.7310 | | |FEKETE-FEHÉR VAGY MÁS MONOKRÓM TELEVÍZIÓS VEVŐKÉSZÜLÉK, RÁDIÓMŰSOR-VEVŐKÉSZÜLÉKET VAGY HANG- VAGY KÉPFELVEVŐ VAGY -LEJÁTSZÓ KÉSZÜLÉKET MAGÁBAN FOGLALÓ IS |IPAR |5. jegyzék |2. rendszer: alapérték: 15,75 % |III. melléklet 4. jegyzék |Befagyasztva a TDCA szintjén (15,75 %). Liberalizáció: 2011–2015. Vámmentes és kontingensmentes: 2015 | |19 |9607.11 | | |VILLÁMZÁR, NEM NEMESFÉM ZÁRSZEMEKKEL |IPAR |5. jegyzék |2. rendszer: alapérték: 12,6 % |III. melléklet 4. jegyzék |Befagyasztva a TDCA szintjén (12,6 %). Liberalizáció: 2011–2015. Vámmentes és kontingensmentes: 2015 | |20 |9607.19 | | |VILLÁMZÁR (A NEM NEMESFÉM ZÁRSZEMŰ KIVÉTELÉVEL) |IPAR |5. jegyzék |2. rendszer: alapérték: 12,6 % |III. melléklet 4. jegyzék |Befagyasztva a TDCA szintjén (12,6 %). Liberalizáció: 2011–2015. Vámmentes és kontingensmentes: 2015 | |21 |9607.2050 | | |NEM NEMESFÉM VILLÁMZÁRALKATRÉSZ |IPAR |5. jegyzék |2. rendszer: alapérték: 12,6 % |III. melléklet 4. jegyzék |Befagyasztva a TDCA szintjén (12,6 %). Liberalizáció: 2011–2015. Vámmentes és kontingensmentes: 2015 | |22 |9607.2090 | | |VILLÁMZÁR ALKATRÉSZE (A NEM NEMESFÉMBŐL KÉSZÜLT KIVÉTELÉVEL) |IPAR |5. jegyzék |2. rendszer: alapérték: 9,45 % |III. melléklet 4. jegyzék |Befagyasztva a TDCA szintjén (9,45 %). Liberalizáció: 2011–2015. Vámmentes és kontingensmentes: 2015 | |

II. MELLÉKLET

DÉL-AFRIKA VÁMLEBONTÁSI MENETRENDJE

A TDCA VI. mellékletének 1., 2. és 3. jegyzéke

(Hivatkozva a TDCA 15. cikkének (2), (3) és (4) bekezdésében)

| Átmeneti EPA – HR-kód (2007.9.30.) | HR 1996 | HR 2007 | Megnevezés | Szektor | Kategória az átmeneti EPA-ban | Magyarázó megjegyzések (átmeneti EPA) | Jegyzék a jelenlegi TDCA VI. mellékletében | Elbánás az átmeneti EPA-ban – új elbánás a TDCA-ban | |1 |0207.12 |02071200 |02071210 |GALLUS DOMESTICUS FAJBA TARTOZÓ FAGYASZTOTT SZÁRNYAS, TISZTÍTOTT ÉS BONTOTT, FEJ ÉS LÁB NÉLKÜL, DE NYAKKAL, SZÍVVEL, MÁJJAL ÉS ZÚZÁVAL, ÚN. „70 %-OS CSIRKE” |Mezőgazdaság |5. jegyzék |1. rendszer: alapérték: 17,01 % |VI. melléklet 3. jegyzék |Befagyasztva a TDCA 2007-es szintjén (17,01%). Egyelőre nincs további liberalizáció. | |2 |0207.14.20 |02071420 |02071420 |GALLUS DOMESTICUS FAJBA TARTOZÓ FAGYASZTOTT SZÁRNYAS FELEZVE VAGY NEGYEDELVE |Mezőgazdaság |5. jegyzék |2. rendszer: alapérték: 21,6 % |VI. melléklet 3. jegyzék |A legnagyobb kedvezmény elve szerinti (27 %) és a TDCA szerinti (0 %) vám átlaga. Liberalizáció: 2011–2015. Vámmentes és kontingensmentes: 2015 | |3 |0207.14.90 |02071490 |02071499 |GALLUS DOMESTICUS FAJHOZ TARTOZÓ SZÁRNYASBÓL KÉSZÜLT VÁGÁSI MELLÉKTERMÉK ÉS BELSŐSÉG (MÁJ KIVÉTELÉVEL) – MÁS |Mezőgazdaság |5. jegyzék |1. rendszer: alapérték: 138,6 c/kg. (Megjegyzés: az átmeneti EPA-ban hibás érték szerepel.) |VI. melléklet 2. jegyzék |Befagyasztva a TDCA 2007-es szintjén (138,6 c/kg). Egyelőre nincs további liberalizáció. | |4 |0408.11 |04081100 |04081180 |EMBERI FOGYASZTÁSRA ALKALMAS TOJÁSSÁRGÁJA SZÁRÍTVA, CUKOR VAGY MÁS ÉDESÍTŐANYAG HOZZÁADÁSÁVAL IS |Mezőgazdaság |5. jegyzék |2. rendszer: alapérték: 11,97 % |VI. melléklet 3. jegyzék |Befagyasztva a TDCA szintjén (11,97 %). Liberalizáció: 2011–2015. Vámmentes és kontingensmentes: 2015 | |5 |0408.19 |04081900 |04081989 |EMBERI FOGYASZTÁSRA ALKALMAS (NEM FOLYÉKONY) TOJÁSSÁRGÁJA, FAGYASZTVA VAGY MÁSKÉPPEN TARTÓSÍTVA, CUKOR VAGY MÁS ÉDESÍTŐANYAG HOZZÁADÁSÁVAL IS (A SZÁRÍTOTT TOJÁSSÁRGÁJA KIVÉTELÉVEL) |Mezőgazdaság |5. jegyzék |2. rendszer: alapérték: 11,97 % |VI. melléklet 3. jegyzék |Befagyasztva a TDCA szintjén (11,97 %). Liberalizáció: 2011–2015. Vámmentes és kontingensmentes: 2015 | |6 |0408.91 |04089100 |04089180 |EMBERI FOGYASZTÁSRA ALKALMAS MADÁRTOJÁS HÉJ NÉLKÜL, SZÁRÍTVA, CUKOR VAGY MÁS ÉDESÍTŐANYAG HOZZÁADÁSÁVAL IS (A TOJÁSSÁRGÁJA KIVÉTELÉVEL) |Mezőgazdaság |5. jegyzék |2. rendszer: alapérték: 11,97 % |VI. melléklet 3. jegyzék |Befagyasztva a TDCA szintjén (11,97 %). Liberalizáció: 2011–2015. Vámmentes és kontingensmentes: 2015 | |7 |0408.99 |04089900 |04089980 |EMBERI FOGYASZTÁSRA ALKALMAS MADÁRTOJÁS HÉJ NÉLKÜL, FRISSEN, GŐZBEN VAGY FORRÓ VÍZBEN MEGFŐZVE, FORMÁZVA, FAGYASZTVA VAGY MÁSKÉPPEN TARTÓSÍTVA, CUKOR VAGY MÁS ÉDESÍTŐANYAG HOZZÁADÁSÁVAL IS (A SZÁRÍTOTT MADÁRTOJÁS ÉS A TOJÁSSÁRGÁJA KIVÉTELÉVEL) |Mezőgazdaság |5. jegyzék |2. rendszer: alapérték: 11,97 % |VI. melléklet 3. jegyzék |Befagyasztva a TDCA szintjén (11,97 %). Liberalizáció: 2011–2015. Vámmentes és kontingensmentes: 2015 | |8 |0409.00 |04090000 |04090000 |TERMÉSZETES MÉZ |Mezőgazdaság |5. jegyzék |2. rendszer: alapérték: 13,86 % |VI. melléklet 3. jegyzék |Befagyasztva a TDCA szintjén (13,86 %). Liberalizáció: 2011–2015. Vámmentes és kontingensmentes: 2015 | |9 |1102.90.90 |11029090 |11029090 |GABONALISZT (A BÚZALISZT, A KÉTSZERES LISZT, A ROZSLISZT, A KUKORICALISZT, A RIZSLISZT, AZ ÁRPALISZT ÉS A ZABLISZT KIVÉTELÉVEL) |Mezőgazdaság |5. jegyzék |1. rendszer: alapérték: 0,409 c/kg |VI. melléklet 3. jegyzék |Befagyasztva a TDCA 2007-es szintjén (0,409 c/kg). Egyelőre nincs további liberalizáció. | |10 |1602.32.10 |16023210 |16023211 |ELKÉSZÍTETT VAGY KONZERVÁLT HÚS, VÁGÁSI MELLÉKTERMÉK ÉS BELSŐSÉG A GALLUS DOMESTICUS FAJHOZ TARTOZÓ SZÁRNYASOKBÓL, LEGALÁBB 57 TÖMEGSZÁZALÉK HÚS- VAGY BELSŐSÉG-TARTALOMMAL, FŐZÉS NÉLKÜL (A KOLBÁSZ ÉS HASONLÓ TERMÉKEK, ÉS A MÁJBÓL KÉSZÜLT KÉSZÍTMÉNYEK KIVÉTELÉVEL) |Mezőgazdaság |5. jegyzék |1. rendszer: alapérték: 12,6 % |VI. melléklet 3. jegyzék |Befagyasztva a TDCA 2007-es szintjén (12,6 %). Egyelőre nincs további liberalizáció. | |11 |2003.10.10 |20031010 |20031020 |AZ AGARICUS NEMHEZ TARTOZÓ EHETŐ GOMBA ECET VAGY ECETSAV NÉLKÜL IDEIGLENESEN TARTÓSÍTVA, TELJESEN FŐZVE |Mezőgazdaság |5. jegyzék |2. rendszer: alapérték: 12,6 % |VI. melléklet 3. jegyzék |Befagyasztva a TDCA szintjén (12,6 %). Liberalizáció: 2011–2015. Vámmentes és kontingensmentes: 2015 | |12 |2003.10.90 |20031090 |20031030 |AZ AGARICUS NEMHEZ TARTOZÓ EHETŐ GOMBA ECET VAGY ECETSAV NÉLKÜL ELKÉSZÍTVE VAGY TARTÓSÍTVA (KIVÉVE A TELJESEN FŐZŐTT GOMBÁT ÉS AZ IDEIGLENESEN TARTÓSÍTOTT GOMBÁT) |Mezőgazdaság |5. jegyzék |2. rendszer: alapérték: 12,6 % |VI. melléklet 3. jegyzék |Befagyasztva a TDCA szintjén (12,6 %). Liberalizáció: 2011–2015. Vámmentes és kontingensmentes: 2015 | |13 |2003.90.10 |20039010 |20039000 |EHETŐ GOMBA ECET VAGY ECETSAV NÉLKÜL ELKÉSZÍTVE VAGY TARTÓSÍTVA (AZ AGARICUS NEMHEZ TARTOZÓ EHETŐ GOMBA KIVÉTELÉVEL) |Mezőgazdaság |5. jegyzék |2. rendszer: alapérték: 12,6 % |VI. melléklet 3. jegyzék |Befagyasztva a TDCA szintjén (12,6 %). Liberalizáció: 2011–2015. Vámmentes és kontingensmentes: 2015 | |14 |2003.90.90 |20039090 |20039000 |EHETŐ GOMBA ECET VAGY ECETSAV NÉLKÜL ELKÉSZÍTVE VAGY TARTÓSÍTVA (AZ AGARICUS NEMHEZ TARTOZÓ EHETŐ GOMBA KIVÉTELÉVEL) |Mezőgazdaság |5. jegyzék |2. rendszer: alapérték: 12,6 % |VI. melléklet 3. jegyzék |Befagyasztva a TDCA szintjén (12,6 %). Liberalizáció: 2011–2015. Vámmentes és kontingensmentes: 2015 | |15 |2005.51 |20055100 |20055100 |FEJTETT BAB (VIGNA SPP., PHASEOLUS SPP.), ECETBEN VAGY ECETSAV NÉLKÜL ELKÉSZÍTVE VAGY TARTÓSÍTVA (A FAGYASZTOTT KIVÉTELÉVEL) |Mezőgazdaság |5. jegyzék |2. rendszer: alapérték: 2,614 c/kg |VI. melléklet 3. jegyzék |Befagyasztva a TDCA szintjén (2,614 c/kg). Liberalizáció: 2011–2015. Vámmentes és kontingensmentes: 2015 | |16 |2005.59 |20055900 |20055900 |NEM FEJTETT BAB (VIGNA SPP., PHASEOLUS SPP.), ECETBEN VAGY ECETSAV NÉLKÜL ELKÉSZÍTVE VAGY TARTÓSÍTVA (A FAGYASZTOTT KIVÉTELÉVEL) |Mezőgazdaság |5. jegyzék |2. rendszer: alapérték: 2,614 c/kg |VI. melléklet 3. jegyzék |Befagyasztva a TDCA szintjén (2,614 c/kg). Liberalizáció: 2011–2015. Vámmentes és kontingensmentes: 2015 | |17 |2007.10 |20071000 |20071010 |HOMOGENIZÁLT DZSEM, GYÜMÖLCSKOCSONYA (ZSELÉ), GYÜMÖLCSÍZ, PÜRÉ ÉS KRÉM GYÜMÖLCSBŐL VAGY DIÓFÉLÉBŐL, FŐZÉSSEL KÉSZÍTVE, LEGFELJEBB 250 G TÖMEGŰ TARTÁLYOKBAN KISKERESKEDELMI KISZERELÉSBEN GYERMEKÉTELKÉNT VAGY DIÉTÁS CÉLRA, 13 TÖMEGSZÁZALÉKNÁL NAGYOBB CUKORTARTALOMMAL |Mezőgazdaság |5. jegyzék |2. rendszer: alapérték: 24 % |VI. melléklet 2. jegyzék |A legnagyobb kedvezmény elve szerinti (30 % vagy 4,5 c/kg) és a TDCA szerinti (0 %) vám átlaga. Liberalizáció: 2011–2015. Vámmentes és kontingensmentes: 2015 | |18 |2007.91 |20079100 |20079190 |DZSEM, GYÜMÖLCSKOCSONYA (ZSELÉ), GYÜMÖLCSÍZ, PÜRÉ ÉS KRÉM CITRUSFÉLÉKBŐL, FŐZÉSSEL KÉSZÍTVE, HOZZÁADOTT CUKORRAL VAGY MÁS ÉDESÍTŐANYAG HOZZÁADÁSÁVAL IS (A 13 % TÖMEGSZÁZALÉKNÁL NAGYOBB CUKORTARTALMÚ ÉS A 2007.10 VÁMTARIFAALSZÁMÚ HOMOGENIZÁLT KÉSZÍTMÉNY KIVÉTELÉVEL) |Mezőgazdaság |5. jegyzék |2. rendszer: alapérték: 24 % |VI. melléklet 2. jegyzék |A legnagyobb kedvezmény elve szerinti (30 % vagy 4,5 c/kg) és a TDCA szerinti (0 %) vám átlaga. Liberalizáció: 2011–2015. Vámmentes és kontingensmentes: 2015 | |19 |2009.69 |20096100 |20096911 |SZŐLŐLÉ (BELEÉRTVE A SZŐLŐMUSTOT IS), NEM ERJESZTVE, 20 °C-ON TÖBB, MINT 67 BRIX ÉRTÉKKEL, 100 KG NETTÓ TÖMEGRE JUTÓ ÉRTÉKE LEGFELJEBB 22 EURÓ, CUKOR VAGY MÁS ÉDESÍTŐANYAG HOZZÁADÁSÁVAL IS (AZ ALKOHOLTARTALMÚ TERMÉK KIVÉTELÉVEL) |Mezőgazdaság |5. jegyzék |2. rendszer: alapérték: 3,15 % |VI. melléklet 3. jegyzék |Befagyasztva a TDCA szintjén (3,15 %). Liberalizáció: 2011–2015. Vámmentes és kontingensmentes: 2015 | |20 |2009.80.10 |20098010 |20098011 |KÖRTELÉ, NEM ERJESZTVE, 20 °C-ON TÖBB, MINT 67 BRIX ÉRTÉKKEL, 100 KG NETTÓ TÖMEGRE JUTÓ ÉRTÉKE LEGFELJEBB 22 EURÓ, CUKOR VAGY MÁS ÉDESÍTŐANYAG HOZZÁADÁSÁVAL IS (AZ ALKOHOLTARTALMÚ KIVÉTELÉVEL) |Mezőgazdaság |5. jegyzék |2. rendszer: alapérték: 12,6 % |VI. melléklet 3. jegyzék |Befagyasztva a TDCA szintjén (12,6 %). Liberalizáció: 2011–2015. Vámmentes és kontingensmentes: 2015 | |21 |5201.00.20 |52010020 |52010010 |PAMUT NEM KÁRTOLVA, NEM FÉSÜLVE, SZÍVÓKÉPESSÉ TETT VAGY FEHÉRÍTETT |Mezőgazdaság |5. jegyzék |2. rendszer: alapérték: 148 c/kg |VI. melléklet 3. jegyzék |A legnagyobb kedvezmény elve szerinti (160 c/kg) és a TDCA szerinti (100,8 c/kg) vám átlaga. Liberalizáció: 2011–2015. Vámmentes és kontingensmentes: 2015 | |22 |5201.00.90 |52010090 |52010090 |PAMUT NEM KÁRTOLVA, NEM FÉSÜLVE (A SZÍVÓKÉPESSÉ TETT VAGY FEHÉRÍTETT KIVÉTELÉVEL) |Mezőgazdaság |5. jegyzék |2. rendszer: alapérték: 9,45 % |VI. melléklet 3. jegyzék |Befagyasztva a TDCA szintjén (9,45 %). Liberalizáció: 2011–2015. Vámmentes és kontingensmentes: 2015 | |23 |5203.00 |52030000 |52030000 |PAMUT, KÁRTOLVA VAGY FÉSÜLVE |Mezőgazdaság |5. jegyzék |2. rendszer: alapérték: 9,45 % |VI. melléklet 3. jegyzék |Befagyasztva a TDCA szintjén (9,45 %). Liberalizáció: 2011–2015. Vámmentes és kontingensmentes: 2015 | |24 |1806.10 |18061000 |18061000 |KAKAÓPOR CUKOR VAGY MÁS ÉDESÍTŐANYAG HOZZÁADÁSÁVAL |Mezőgazdaság – feldolgozott mezőgazdasági termékek |5. jegyzék |2. rendszer: alapérték: 10.71 % |VI. melléklet 3. jegyzék |Befagyasztva a TDCA 2007-es szintjén. Liberalizáció: 2011–2015. | |25 |1806.20.10 |18062010 |18062010 |CSOKOLÁDÉ ÉS MÁS ÉLELMISZER-KÉSZÍTMÉNY (MÁS) TÖMB, TÁBLA VAGY RÚD FORMÁBAN, VAGY FOLYADÉK, MASSZA, POR, SZEMCSE VAGY MÁS ÖMLESZTETT ALAKBAN, TARTÁLYBAN VAGY MÁS KÖZVETLEN CSOMAGOLÁSBAN, 2 KG-NÁL NAGYOBB TÖMEGBEN (A KAKAÓPOR KIVÉTELÉVEL): CSOKOLÁDÉ ÉS KAKÓTARTALMÚ CUKORKAÁRU |Mezőgazdaság – feldolgozott mezőgazdasági termékek |5. jegyzék |2. rendszer: alapérték: 13.23 % |VI. melléklet 3. jegyzék |Befagyasztva a TDCA 2007-es szintjén. Liberalizáció: 2011–2015. | |26 |1806.20.90 |18062090 |18062090 |CSOKOLÁDÉ ÉS MÁS ÉLELMISZER-KÉSZÍTMÉNY TÖMB, TÁBLA VAGY RÚD FORMÁBAN, VAGY FOLYADÉK, MASSZA, POR, SZEMCSE VAGY MÁS ÖMLESZTETT ALAKBAN, TARTÁLYBAN VAGY MÁS KÖZVETLEN CSOMAGOLÁSBAN, 2 KG-NÁL NAGYOBB TÖMEGBEN (A KAKAÓPOR KIVÉTELÉVEL): MÁS |Mezőgazdaság – feldolgozott mezőgazdasági termékek |5. jegyzék |2. rendszer: alapérték: 10.71 % |VI. melléklet 3. jegyzék |Befagyasztva a TDCA 2007-es szintjén. Liberalizáció: 2011–2015. | |27 |1806.31 |18063100 |18063100 |CSOKOLÁDÉ ÉS MÁS KAKAÓTARTALMÚ ÉLELMISZERKÉSZÍTMÉNY TÖMB, TÁBLA VAGY RÚD FORMÁJÁBAN, LEGFELJEBB 2 KG TÖMEGBEN, TÖLTVE |Mezőgazdaság – feldolgozott mezőgazdasági termékek |5. jegyzék |2. rendszer: alapérték: 12.6 % |VI. melléklet 3. jegyzék |Befagyasztva a TDCA 2007-es szintjén. Liberalizáció: 2011–2015. | |28 |1806.32 |180632 |180632 |CSOKOLÁDÉ ÉS MÁS KAKAÓTARTALMÚ ÉLELMISZERKÉSZÍTMÉNY TÖMB, TÁBLA VAGY RÚD FORMÁJÁBAN, LEGFELJEBB 2 KG TÖMEGBEN, GABONA, GYÜMÖLCS VAGY DIÓFÉLÉK HOZZÁADÁSÁVAL (A TÖLTÖTT KIVÉTELÉVEL) |Mezőgazdaság – feldolgozott mezőgazdasági termékek |5. jegyzék |2. rendszer: alapérték: 12.6 % |VI. melléklet 3. jegyzék |Befagyasztva a TDCA 2007-es szintjén. Liberalizáció: 2011–2015. | |29 |1902.11 |19021100 |19021100 |NEM FŐTT TÉSZTA, NEM TÖLTVE VAGY MÁSKÉPP NEM ELKÉSZÍTVE, TOJÁSTARTALOMMAL |Mezőgazdaság – feldolgozott mezőgazdasági termékek |5. jegyzék |2. rendszer: alapérték: 18.9 % |VI. melléklet 3. jegyzék |Befagyasztva a TDCA 2007-es szintjén. Liberalizáció: 2011–2015. | |30 |1902.19 |19021900 |19021900 |NEM FŐTT TÉSZTA, NEM TÖLTVE VAGY MÁSKÉPP NEM ELKÉSZÍTVE, TOJÁS NÉLKÜL |Mezőgazdaság – feldolgozott mezőgazdasági termékek |5. jegyzék |2. rendszer: alapérték: 18.9 % |VI. melléklet 3. jegyzék |Befagyasztva a TDCA 2007-es szintjén. Liberalizáció: 2011–2015. | |31 |1905.20 |19052000 |19052000 |MÉZESKALÁCS ÉS HASONLÓ, KAKAÓTARTALOMMAL IS |Mezőgazdaság – feldolgozott mezőgazdasági termékek |5. jegyzék |3. rendszer: alapérték: 13.23 % |VI. melléklet 3. jegyzék |Befagyasztva a TDCA 2007-es szintjén. Liberalizáció: 2011–2015. | |32 |1905.32 |19053000 |19053200 |GOFRI ÉS OSTYA |Mezőgazdaság – feldolgozott mezőgazdasági termékek |5. jegyzék |3. rendszer: alapérték: 13.23 % |VI. melléklet 3. jegyzék |Befagyasztva a TDCA 2007-es szintjén. Liberalizáció: 2011–2015. | |33 |1905.40 |19054000 |19054000 |KÉTSZERSÜLT, PIRÍTOTT KENYÉR ÉS HASONLÓ PIRÍTOTT TERMÉK |Mezőgazdaság – feldolgozott mezőgazdasági termékek |5. jegyzék |3. rendszer: alapérték: 13.23 % |VI. melléklet 3. jegyzék |Befagyasztva a TDCA 2007-es szintjén. Liberalizáció: 2011–2015. | |34 |2203.00.90 |22030090 |22030090 |MALÁTÁBÓL KÉSZÜLT SÖR |Mezőgazdaság – feldolgozott mezőgazdasági termékek |5. jegyzék |2. rendszer: alapérték: 5 % |VI. melléklet 1. jegyzék |A legnagyobb kedvezmény elvének újbóli bevezetése (5 % FOB-értéken). Liberalizáció: 2011–2015. | |

[1] HL L 311., 1999.12.4., 3. o.

[2] HL L 311., 1999.12.4., 3. o.

[3] HL L 127., 2004.4.29., 109. o.

[4] HL L 311., 1999.12.4., 3. o.

[5] HL L 221., 2001.8.17., 37. o.

[6] HL L 311., 1999.12.4., 3. o.

[7] HL L 311., 1999.12.4., 3. o.

[8] HL L 221., 2001.8.17., 37. o.